הוועדה המסדרת, כנסת 23, פרוטוקול מספר 10, 2020-04-07 12:30

אברהם (אבי) ניסנקורן: אנחנו מתחילים את הישיבה.

אברהם (אבי) ניסנקורן: בעצם אתמול האופוזיציה עזרה לקואליציה להעביר את חוק יסוד: משק המדינה.

אחמד טיבי: אני מבקש לא לראות בזה תקדים, אדוני.

אברהם (אבי) ניסנקורן: כן, עבדנו קשה אתמול.

אברהם (אבי) ניסנקורן: גם קרן עבדה קשה וגם אחמד, וגם אני וגם הנוכחים האחרים – ויזהר ומי שהיה נוכח אתמול במליאה.

אברהם (אבי) ניסנקורן: ובעצם בשביל להשלים את זה, ובשביל לאפשר תשלום שיאושר של 500 שקל לילד ותשלומים נוספים שאושרו אתמול, מענקים, אנחנו צריכים להעביר חוק נוסף, שבקשת הממשלה להקדמת הדיון בהצעת חוק הביטוח לאומי (הוראת שעה – נגיף הקורונה) בכל הקריאות.

אברהם (אבי) ניסנקורן: זה בעצם הבקשה, נכון?

ארבל אסטרחן: אני רוצה בבקשה לומר, כמו שאמרתי גם אתמול, שהפטור בכל הקריאות הוא חריג מאוד, והוא מוגבל לנסיבות המיוחדות שנמצאים בהן עכשיו לפני החג.

ארבל אסטרחן: ככלל, גם כשהממשלה מבקשת פטור מכל הקריאות, ועדת הכנסת נוהגת לתת פטור לפני הקריאה הראשונה, ובנפרד אם צריך לפני השנייה והשלישית, בהצבעות נפרדות ולא ביחד.

אחמד טיבי: היום זה חריג.

ארבל אסטרחן: והייתי שמחה אם זה לא היה מהווה תקדים לכנסת הזו.

אברהם (אבי) ניסנקורן: אוקיי.

אברהם (אבי) ניסנקורן: מישהו רוצה לדבר לפני שנצביע?

אברהם (אבי) ניסנקורן: בבקשה.

בועז טופורובסקי: אם זה יעבור, אנחנו מאמינים שהכסף הזה יעבור לפני החג?

אברהם (אבי) ניסנקורן: יעבור או ביום שישי או ביום ראשון.

בועז טופורובסקי: אה, בכל מקרה זה יהיה אחרי החג?

אברהם (אבי) ניסנקורן: כן.

בועז טופורובסקי: אוקיי.

בועז טופורובסקי: וכל זה כל זה קרה בגלל הסיפור הזה עם המדפיס הממשלתי?

אברהם (אבי) ניסנקורן: אתמול?

בועז טופורובסקי: כן.

אברהם (אבי) ניסנקורן: לא, הביטוח הלאומי נתן לנו מצג שאם נעביר את זה אתמול הוא יספיק לשלם לפני החג.

אברהם (אבי) ניסנקורן: בדיעבד הסתבר שהוא התכוון עד שעה נורמלית בערב, כי הוא היה צריך להריץ את זה בלילה, וגם ככה לא היינו מספיקים.

אברהם (אבי) ניסנקורן: היה גם סיפור של המדפיס הממשלתי אבל גם הסיפור הזה.

בועז טופורובסקי: ואין אפשרות שהם יעבדו בלילה?

אברהם (אבי) ניסנקורן: לא, הם צריכים להריץ את זה 24 שעות.

אברהם (אבי) ניסנקורן: הבנתי שזה בלתי אפשרי.

עוזי דיין: אני מניח שיעבירו ותיקחו את זה.

אברהם (אבי) ניסנקורן: זאת אומרת, אפקטיבית צריך להעביר את זה היום, וזה יקרה ביום שישי או ביום ראשון.

בועז טופורובסקי: אוקיי.

בועז טופורובסקי: יש מישהו כאן מהאוצר או מביטוח לאומי?

- דדון: כן.

בועז טופורובסקי: יש לי שאלה לשתי קבוצות אוכלוסייה, שאני לא יודע לגבי ה-500 שקל אליהן.

בועז טופורובסקי: אני פשוט רוצה לדעת אם להגיש הסתייגויות, בגלל זה אני שואל את זה כאן.

בועז טופורובסקי: האחת זה הורים במשמורת משותפת, האם זה מתחלק אצלם חצי-חצי?

בועז טופורובסקי: והשני זה משפחות אומנה, האם זה מגיע להורים הביולוגיים או למשפחות האומנה עצמן?

קריאה: אז שישאל - - -

בועז טופורובסקי: אני חושב ששאלתי מספיק בתמציתיות ומובן.

עוזי דיין: אני רוצה גם להעלות נקודה.

אברהם (אבי) ניסנקורן: כן, אבל הדיון יהיה בוועדת הכספים.

בועז טופורובסקי: ברור, זה יהיה בוועדת הכספים.

בועז טופורובסקי: אני רק רוצה לדעת אם להגיש הסתייגויות, אני לא רוצה סתם להטריד את ועדת הכספים.

עלי בינג: - - - על ההסכם אולי נעשה בוועדת הכספים.

אברהם (אבי) ניסנקורן: עלי, שנייה.

עוזי דיין: עלי, ברשותך.

עוזי דיין: יש קבוצה שלא מתקבלת בשלב הזה, וזה נכי צה"ל.

עוזי דיין: למה הם לא מקבלים?

עוזי דיין: כי הנכים כולם מקבלים, אבל כיוון שהם מקבלים את זה דרך ביטוח לאומי ונכי צה"ל דרך משרד הביטחון, אז משרד הביטחון טוען שאין לו דרך להעביר את זה, אלא אם כן משרד האוצר יכללו אותו בהסכם.

עוזי דיין: הם טוענים בתוקף, כולל מנכ"ל משרד הביטחון אודי אדם, שזו לא סוגיה של כסף.

עוזי דיין: זאת אומרת, הם יממנו את זה, אבל אין להם דרך להעביר את זה.

עוזי דיין: מדובר על כ-56,000 אנשים, במילים אחרות כ-27 מיליון.

עוזי דיין: ונכון לכרגע הם לא מקבלים את זה, למרות שיש רצון טוב.

עוזי דיין: דיברתי על זה עם שי באב"ד, דיברתי עם אודי אדם, דיברתי עם מנכ"ל משרד ראש הממשלה.

עוזי דיין: צריך לכלול אותם באיזושהי צורה בהסדר, אחרת רק הנכים הכלליים מקבלים ולא נכי צה"ל.

אברהם (אבי) ניסנקורן: אבל אני אומר:

אברהם (אבי) ניסנקורן: לא נעשה פה דיון ועדת הכספים.

עוזי דיין: לא, אני אומר, בגלל שהוא הולך לדבר.

אברהם (אבי) ניסנקורן: אז, עלי, ממש בקצרה, ממש שתי דקות, ואנחנו עוברים לאישור.

אברהם (אבי) ניסנקורן: תציג את עצמך, אלון.

 << דובר >> אלון מסר: אני סגן הממונה על התקציבים.

 << דובר >> אלון מסר: לגבי נכי צה"ל, הסיבה המקורית שהם לא נמצאים פה, שלמעשה כלל הנכים שמקבלים קצבת ביטוח לאומי, באמת נכי צה"ל הם לא חלק מהם.

 << דובר >> אלון מסר: גם המתווה וכל הפעימות להעלאת קצבאות הנכות הן לא רלוונטיות לנכי צה"ל, יש להם תנאים אחרים וייחודיים - - - לגבי האמירות שלך על משרד הביטחון, יש דרך של משרד הביטחון להעביר כסף למחצה.

 << דובר >> אלון מסר: בדרך כלל עושים את זה באופן ישיר דרך חוק השיקום.

 << דובר >> אלון מסר: עד הדיון בוועדה אנחנו נבדוק לגבי הנושא שאמרת, כמה טענות שעלו מבחינת איך שהם - - - שזה לא עולה כסף.

 << דובר >> אלון מסר: זה קצת מוזר לי, אבל אנחנו נבדוק את זה.

עוזי דיין: לא, אני לא מעלה טענות, אני רק אומר שגם שאול וגם שי יודעים ואומרים: אם הם מממנים את זה, אז לנו אין שום התנגדות.

עוזי דיין: והם אומרים: אנחנו נממן את זה, אבל אתם מוכרחים לתת לנו את הצינור, איך אנחנו עושים - - -

אברהם (אבי) ניסנקורן: טוב.

אברהם (אבי) ניסנקורן: אז, אלון, תבדוק את זה עד הדיון בוועדת הכספים.

 << דובר >> אלון מסר: בסדר גמור, אין בעיה.

אברהם (אבי) ניסנקורן: ולגבי השאלה של בועז?

בועז טופורובסקי: משפחות אומנה והורים גרושים עם משמורת משותפת?

עלי בינג: כן, אנחנו נבדוק עוד פעם, לקראת הדיון בוועדת הכספים נענה תשובה יותר מדויקת.

עלי בינג: כרגע מה שכתוב בסיכום זה שמי שמשתלמת בעדו קצבת ילדים הוא בעצם זה שיקבל את המענק של ה-500 שקלים.

עלי בינג: כדי לא להטעות את הוועדה, אנחנו נבדוק עד הדיון בכנסת, מי מקבל את קצבת הילדים במשמורת משותפת ומי מקבל באומנה, ונחזור עם תשובה מדויקת.

אברהם (אבי) ניסנקורן: תודה, עלי.

אברהם (אבי) ניסנקורן: רק תציג את עצמך לפרוטוקול.

עלי בינג: אני רכז רווחה באגף תקציבים.

עוזי דיין: עלי, תבדוק, כיוון שאתה בודק את כל הנושא, יש עוד סוגים, למשל ילדים שנמצאים בפנימייה בצו של בית משפט, ואין להם בעצם קשר עם ההורים.

עוזי דיין: זה די מצחיק שההורים יקבלו כסף והילדים לא ייראו מזה שום דבר.

עוזי דיין: למשל כאלה שיש להם משפחה מארחת.

אברהם (אבי) ניסנקורן: טוב, אנחנו נעבור להצבעה.

אלכס קושניר: רגע, אבי, יש לי שאלה.

אברהם (אבי) ניסנקורן: כן, בבקשה.

אלכס קושניר: אני רוצה לפנות לחבר'ה באגף התקציבים.

אלכס קושניר: דיברתי על זה פה אתמול, אני מרגיש כמו תוכי, חוזר על עצמי ואף אחד לא מגיב לזה.

אלכס קושניר: לגבי דמי אבטלה – דמי אבטלה משולמים החל מהיום השישי.

אלכס קושניר: עכשיו, נכון שלווירוס יש תקופת דגירה של 14 יום, אבל לדמי האבטלה לא צריכה להיות תקופת דגירה של חמישה ימים.

אלכס קושניר: אז אני מבין שזה החוק נכון לעכשיו.

אלכס קושניר: וכל הפניות שלנו גם לביטוח לאומי, ביטוח לאומי אמרו שהם יתמכו במידה והאוצר יתמוך ויהיה אפשר לשנות את החוק.

אלכס קושניר: השאלה אם אתם בכלל בכיוון, חושבים על זה.

אלכס קושניר: הרי מדובר באנשים שיפסידו, יש כאלה שיפסידו גם 1,000 שקל, כי היומית יכולה להיות גם 200 שקל ויכולה להיות גם פחות.

אלכס קושניר: אבל זה לא משנה.

אלכס קושניר: יש אנשים שיפסידו 1,000 שקלים רק בגלל שיש חוק שמגדיר תקופת דגירה לדמי אבטלה.

 << דובר >> אלון מסר: אני אתייחס.

 << דובר >> אלון מסר: כמו שאמרנו, זה החוק הקיים, צריך להגיד, לא שינו שום דבר.

 << דובר >> אלון מסר: יש גם סיבות לסיבה שזה נמצא וכדומה.

 << דובר >> אלון מסר: אנחנו קבענו כבר דיונים עם הביטוח הלאומי לאחר החג לבחון גם את הסוגיות האלה.

 << דובר >> אלון מסר: , ואנחנו נוכל לחזור ולעדכן אחרי החג.

אלכס קושניר: יש לכם הערכה תקציבית של הסיפור הזה?

 << דובר >> אלון מסר: לא ברגע זה, אבל נוכל אחרי החג לעדכן.

אחמד טיבי: אלון, מתי 500 שקל יהיו בבנק אצל המיועדים?

 << דובר >> אלון מסר: את זה צריך לשאול את ביטוח לאומי, אני לא יודע להגיד לכם.

אחמד טיבי: יש פה נציג של הביטוח הלאומי בישיבה הזאת?

אחמד טיבי: אין?

אחמד טיבי: אנחנו חייבים לדעת מתי זה בחשבון.

אברהם (אבי) ניסנקורן: אני דיברתי איתו אתמול, עם מנכ"ל המוסד לביטוח לאומי.

אחמד טיבי: שפיגלר.

אברהם (אבי) ניסנקורן: והוא אמר שזה יהיה או ביום שישי או ביום ראשון.

אברהם (אבי) ניסנקורן: בסדר, אנחנו עוברים להצבעה.

אברהם (אבי) ניסנקורן: בבקשה, מי בעד פטור מחובת הנחה בכל הקריאות בנסיבות החריגות האלו?

אברהם (אבי) ניסנקורן: שם ההצעה: בקשת הממשלה להקדמת הדיון בהצעת חוק הביטוח הלאומי (הוראת שעה – נגיף הקורונה החדש) (הסכם לפי סעיף 9), התש"ף–2020.

אברהם (אבי) ניסנקורן: בבקשה, מי בעד?

אברהם (אבי) ניסנקורן: מי נגד?

אברהם (אבי) ניסנקורן: בעד – 8

אברהם (אבי) ניסנקורן: נמנעים – אין

אברהם (אבי) ניסנקורן: בסדר, אושר פה אחד.

אברהם (אבי) ניסנקורן: תודה רבה.

אברהם (אבי) ניסנקורן: הדבר השני, הודעת יו"ר הכנסת ומזכירות הכנסת לגבי אי קיום ישיבת הכנסת ביום רביעי, מחר, ה-8 באפריל 2020, ערב פסח, וישיבת הכנסת ביום שלישי, 14 באפריל 2020, ערב שביעי של פסח.

אברהם (אבי) ניסנקורן: צריכים גם להצביע על זה.

אברהם (אבי) ניסנקורן: אז מי בעד?

אברהם (אבי) ניסנקורן: הבקשה אושרה.

אחמד טיבי: זה הצבעה על הפגרה, עופר כסיף.

אברהם (אבי) ניסנקורן: 7.

בועז טופורובסקי: - - - אני לא יכול להיות, אם צריך?

אברהם (אבי) ניסנקורן: לא, ביטלנו רק את רביעי ושלישי כרגע, רק את ערבי החג.

אלכס קושניר: את ערבי החג, אז גם אני בעד.

אברהם (אבי) ניסנקורן: כן, רק ערבי החג.

אברהם (אבי) ניסנקורן: תודה רבה.